Diari Oficial de la Generalitat Valenciana


Sumari del DOGV 2926, del 10-02-1997 (1997/840486)

RESOLUCIÓ de 30 de gener de 1997, del Rectorat de la Universitat de València, per la qual es convoquen les proves selectives d'accés al grup A, sector d'administració especial, per proveir vacants de l'escala de facultatius d'Arxius, Biblioteques i Museus d'aquesta universitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2926

Data del DOGV
:   10-02-1997

Secció del DOGV
:   AUTORITATS I PERSONAL

Número del document
:   1997/840486


Data del document
:   30-01-1997

Organisme emissor
:   Universitat de València

Tipus de document
:   Resolució

Correcció d'errades

RESOLUCIÓ de 30 de gener de 1997, del Rectorat de la Universitat de València, per la qual es convoquen les proves selectives d'accés al grup A, sector d'administració especial, per proveir vacants de l'escala de facultatius d'Arxius, Biblioteques i Museus d'aquesta universitat.  
Aquest Rectorat, fent ús de les competències que li atribueix l'article 18, en relació amb el 3.2.e, de la Llei de Reforma Universitària, i segons allò que estableix l'article 199 dels Estatuts de la Universitat de València, acorda convocar proves selectives per a l'ingrés en l'escala de facultatius d'Arxius, Biblioteques i Museus, sector d'administració especial, d'acord amb les següents:  
Bases  
1. Normes generals  
1.1. Aquesta convocatòria té per objecte seleccionar personal per a cobrir 2 vacants de l'escala de facultatius d'Arxius, Biblioteques i Museus, sector d'administració especial, pel torn de promoció interna i mitjançant el sistema de concurs-oposició.  
1.2. Segons allò que preveu l'article 49.3 de la Llei de Reforma Universitària, la realització d'aquestes proves selectives s'ajustarà a allò que preveuen la Llei de la Funció Pública de la Generalitat Valenciana (Decret Legislatiu de 24 d'octubre de 1995, que aprova el text refós de la Llei de la Funció Pública Valenciana), i decrets que la desenvolupen, els Estatuts de la Universitat de València (Decret 172/1985, modificat pels decrets 165/1989, 71/1990, 43/1993, 75/94 i 167/96, del Consell de la Generalitat Valenciana), i les normes pròpies d'aquesta convocatòria.   
1.3. El procés de selecció constarà de dues fases: una d'oposició i una altra de concurs, amb les valoracions, proves, puntuacions i matèries que s'especifiquen en l'annex I.  
Solament podrà participar en la fase de concurs qui haja aprovat la fase d'oposició.  
1.4. El programa que regirà les proves selectives és el que figura en l'annex II d'aquesta convocatòria.  
1.5. Les places s'adjudicaran als aspirants que hagen aprovat el procés de selecció segons la puntuació total que obtinguen. En cas d'empat s'establirà un ordre atenent a la puntuació més alta en el primer exercici; si encara continuara l'empat, es recorrerà la puntuació més alta en el quint exercici, i si encara continuara, a la del quart.  
2. Requisits dels candidats  
2.1. Per poder realitzar les proves selectives els aspirants hauran de reunir els següents requisits:  
2.1.1. Posseir el títol de llicenciat, enginyer, arquitecte o equivalent, o estar en condicions d'obtenir-lo abans que finalitze el termini de presentació de sol·licituds.  
2.1.2. Els aspirants que es presenten a les proves selectives hauran de ser funcionaris de carrera de la Universitat de València del grup B, pertànyer al cos o escala d'ajudants d'Arxius, Biblioteques i Museus de la Universitat de València, i haver estat un mínim de dos anys en aqueix grup.  
2.2. Les condicions a què es refereix l'apartat anterior hauran de complir-se en el moment en què finalitze el termini de presentació d'instàncies i durant tot el procés de selecció fins el moment de la presa de possessió de la plaça.   
3. Sol·licituds  
3.1. Qui desitge participar en aquestes proves selectives haurà de presentar una instància que facilitarà gratuïtament el Servei de PAS d'aquesta Universitat, al carrer de l'Antiga Senda de Senent, número 11-1r.  
3.2. Les sol·licituds es dirigiran al Rectorat de la Universitat de València. El termini de presentació serà de vint dies naturals comptats a partir de l'endemà de la publicació d'aquesta convocatòria al Diari Oficial de la Generalitat Valenciana (DOGV). Es presentaran a les oficines del Banco MAPFRE que s'indiquen en l'annex IV d'aquesta convocatòria; també es podran presentar en la forma que estableix l'article 38.4 de la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3.3. Els drets d'examen seran 3.500 PTA, que s'ingressaran en el compte corrent Drets d'Examen número 5623-1016-65-0142824058, o per transferència al mateix compte.   
En el primer cas haurà de figurar en la sol·licitud el segell de l'entitat bancària esmentada; en el segon, acompanyarà a la sol·licitud el resguard corresponent de la transferència.   
L'omissió de l'acreditació del pagament determinarà l'exclusió de l'aspirant.  
En cas que la sol·licitud es presente per la modalitat que determina l'article 38.4 de la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'aspirant haurà d'adjuntar a la sol·licitud una còpia del resguard acreditatiu de la transferència, la falta del qual determinarà l'exclusió de l'aspirant.  
3.4. Els aspirants hauran d'adjuntar a la sol·licitud la certificació del Servei de Personal PAS que acredita el compliment dels requisits exigits en la base 2.1.2., el currículum i la documentació acreditativa degudament compulsada dels mèrits que s'hagen indicat en la fase de concurs.  
3.5. Els aspirants amb minusvalideses podran demanar en l'imprès de sol·licitud que es prenguen les mesures d'adaptació necessàries per a la realització de les proves, i hauran de presentar la certificació actualitzada per l'òrgan competent del seu grau de discapacitat.  
3.6. Caldrà adjuntar a la sol·licitud una fotocòpia del DNI.  
4. Admissió d'aspirants.  
4.1. Després que acabe el termini de presentació d'instàncies, i després de verificar el compliment de tots els requisits assenyalats en aquesta convocatòria, així com el pagament dels drets d'examen, el rector prendrà una resolució que es publicarà en el DOGV i que contindrà la relació provisional d'admesos i exclosos de la participació en les proves. En aqueixa llista es farà constar necessàriament els cognoms, el nom i el DNI de tots els aspirants i, en el seu cas, les causes que motiven l'exclusió de la participació en les proves.   
4.2, D'acord amb allò que estableix l'article 71 de la Llei de Règim Jurídic de les Administracions Públiques i del Procediment Administratiu Comú, els aspirants exclosos podran corregir el defecte que haja motivat la seua exclusió o presentar les al·legacions que consideren oportunes, en el termini de deu dies hàbils comptats a partir de l'endemà de la publicació de la relació provisional d'admesos i exclosos  
4.3. Transcorregut el termini de deu dies, corregits els defectes, si és el cas, i vistes les al·legacions que correspongueren, es prendrà una resolució que contindrà la relació definitiva d'admesos i exclosos, i amb almenys una antelació de quinze dies la data, el lloc i l'hora de celebració i començament dels exercicis, que es publicarà al DOGV.  
4.4. Els drets d'examen es reintegraran d'ofici als aspirants que hagen estat exclosos definitivament de participar en les proves selectives.  
4.5 Seran causes d'exclusió, a més de les assenyalades en d'altres apartats d'aquestes bases,  
- la falta de la signatura en la sol·licitud.  
- no adjuntar la fotocòpia del DNI.  
5. Tribunal  
5.1. El tribunal qualificador d'aquestes proves és el que figura en l'annex III d'aquesta convocatòria. El nom de les persones que l'integren es farà públic en la mateixa resolució en què es publiques les llistes definitives d'admesos i exclosos.   
5.2. El tribunal podrà sempre nomenar col·laboradors, especialistes i ajudants, sempre sota la seua direcció i control directe.  
5.3. Els membres del tribunal així com els col·laboradors, especialistes i ajudants hauran d'abstenir-se de participar-hi quan estiguen en alguna de les circumstàncies previstes en els articles 28 i 29 de la llei 30/1992 , de 26 de novembre, de Règim Jurídic de les Administracions Públiques i del Procediment Administratiu Comú, o quan hagueren realitzat tasques de preparació d'aspirants a proves selectives al mateix cos i escala en els cinc anys anteriors a la publicació d'aquesta convocatòria.   
El president podrà sol·licitar dels membres del tribunal una declaració expressa de no estar en cap de les circumstàncies indicades als articles esmentats.   
5.4. Per convocatòria del president es constituirà el tribunal amb l'assistència, almenys de la majoria reglamentària dels seus membres titulars o suplents. En aqueixa sessió el tribunal prendrà totes les decisions que corresponguen al correcte desenvolupament de les proves selectives.   
En la fase d'oposició el tribunal resoldrà tots els dubtes que pogueren sorgir respecte a l'aplicació d'aquestes normes, així com allò que calga fer en els casos no previstos.   
El procediment d'actuació del tribunal s'ajustarà a allò que disposa la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
5.5. El tribunal adoptarà les mesures escaients en els casos en què siga necessari, de forma que els aspirants amb minusvalideses tinguen condicions similars a les de la resta de participants en la realització dels exercicis. Així, doncs, s'establirà per a les persones que ho sol·liciten en la forma prevista en les bases 3.5 les adaptacions possibles en temps i mitjans per a la seua realització.  
5.6. Als efectes de comunicacions i altres incidències, el tribunal tindrà la seua seu a la Gerència de la Universitat de València.  
5.7. El tribunal que actue en aquestes proves tindrà la categoria que per a aquests caos determine la legislació vigent.   
5.8. El tribunal no podrà en cap cas aprovar ni declarar que ha superat les proves selectives un nombre d'aspirants superior al de places convocades. Qualsevol proposta d'aprovats que contravinga allò que hi ha establert serà nul·la de ple dret.   
6. Desenvolupament dels exercicis  
6.1. Els exercicis tindran lloc a les dependències de la Universitat de València. El primer exercici es realitzarà al lloc, data i hora que s'indique en la resolució del Rectorat d'aquesta Universitat en què s'aprove la relació definitiva d'admesos i exclosos de participar en la realització de les proves d'aquesta convocatòria.   
6.2. L'ordre d'actuació dels opositors, si escau, s'establirà per sorteig que efectuarà la Universitat de València.   
6.3. Els aspirants seran convocats per a cada exercici en crida única, i seran exclosos de participar en les proves els qui no es presenten, excepte en els casos de força major degudament justificats i lliurement considerats pel tribunal.   
6.4. En cada exercici els aspirants hauran d'acreditar la seua personalitat exclusivament presentant el DNI, el passaport o el permís de conduir juntament amb l'exemplar per a l'interessat de la sol·licitud d'admissió a les proves.   
Si algun aspirant no acomplira aquest requisit, serà exclòs de participar en les proves.   
En cap cas seran vàlides les còpies o fotocòpies compulsades d'aquests documents.  
Els membres del tribunal i el personal col·laborador no permetran l'accés a les sales on es realitzen els exercicis a aquelles persones que no complesquen els anteriors requisits ni a aquelles que es presenten una vegada conclosa la crida dels aspirants convocats.   
6.5. En finalitzar cadascuna de les proves, la celebració de la següent la farà pública el tribunal al local en què s'haja celebrat la prova així com a la Gerència d'aquesta Universitat, amb una antelació mínima de 48 hores.   
6.6. Si en qualsevol moment del procés de selecció el tribunal tinguera coneixement que algun dels aspirants no acomplira tots els requisits exigits en aquesta convocatòria, l'exclourà de participar en les proves, prèvia audiència a l'interessat, i li comunicarà la inexactitud o les falsedats comeses per l'aspirant en la sol·licitud d'admissió en les proves selectives, als efectes procedents.   
7. Publicitat de les llistes  
7.1 Després de la realització de cadascuna de les proves el tribunal farà pública amb un anunci als locals en què s'hagen celebrat i a la Gerència d'aquesta Universitat la llista d'aspirants que les hagen aprovat.   
7.2. Una vegada finalitzades les proves de l'oposició el tribunal farà pública a la Gerència de la Universitat i als locals en què se celebren les proves una llista dels aspirants que hagen aprovat les proves de selecció, amb la puntuació final obtinguda, i que s'acabarà necessàriament quan el nombre d'aprovats coincidesca amb el nombre de places vacants que presente la convocatòria. Aquesta llista constituirà la llista definitiva.   
7.3. Finalitzat el procés de selecció es faran públiques al DOGV per resolució del rector les llistes definitives d'aprovats.   
8. Presentació de documents  
8.1. En el termini de deu dies hàbils comptats a partir de l'endemà de la publicació al DOGV de la relació d'aprovats, els aspirants proposats hauran de presentar al Servei de Personal PAS una fotocòpia compulsada del títol acadèmic que s'exigeix en aquesta convocatòria.   
8.2. Els aspirants aprovats en tenir la condició de funcionari de carrera d'aquesta universitat queden exempts de justificar documentalment la resta de condicions generals exigides per a l'ingrés en la funció pública, per haver-les acreditades en nomenaments anteriors.   
8.3. No presentar la documentació dins del termini indicat (excepte en cas de força major) o la falsedat de documents donarà lloc a la invalidació de les actuacions de l'aspirant i, respecte a aquest, la nul·litat subsegüent dels actes del tribunal, sense perjudici de les responsabilitats que corresponguen a l'aspirant.   
9. Coneixements de valencià  
9.1. Qui supere les proves selectives acreditarà el seu coneixement de valencià amb la presentació de certificats, diplomes o títols que hagen estat degudament homologats pel Servei de Normalització Lingüística d'aquesta Universitat.   
9.2. Qui no acomplesca el requisit anterior es comprometrà a realitzar els oportuns cursos de formació i perfeccionament que s'organitzen a l'efecte per adquirir, en el termini d'un any o en el temps que permeta la programació del Servei de Normalització Lingüística, el nivell mitjà de coneixement de la llengua.   
10. Nomenament de funcionaris  
Transcorregut el termini de presentació de la documentació el rector prendrà una resolució que es publicarà al DOGV i que inclourà la llista de les persones que hagen superat les proves de selecció per ordre de puntuació, i els nomenarà com a funcionaris de carrera.  
11. Recursos  
La convocatòria i les seues bases, i tots aquells actes administratius que es deriven d'aquesta i de les actuacions del tribunal, podran ser impugnades pels interessats en els casos i en les formes establertes per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València 30 de gener de 1997.- El vicerector d'Organització Administrativa: Lluís Guia i Marín.  
ANNEX I  
1. Fase d'oposició: exercicis, valoració i qualificació  
Primer exercici: consistirà a desenvolupar per escrit un tema de cadascun dels següents grups del programa d'aquesta convocatòria elegits a l'atzar en presència dels opositors: biblioteconomia universitària, bibliografia, organització administrativa i dret.  
Els aspirants disposaran d'un temps màxim de quatre hores per a la realització de l'exercici.  
Els temes es llegiran davant el tribunal en sessió pública convocada a l'efecte.  
La qualificació serà de 0 a 10 punts; s'eliminaran els opositors que no obtinguen un mínim de cinc punts.  
Segon exercici: consistirà en una prova sobre idiomes estrangers. L'opositor haurà de demostrar el grau de coneixements de dues llengües vives o, si escau, d'una llengua viva i d'una clàssica.   
La prova de l'idioma principal consistirà en: a) traducció d'un text professional que proposarà el tribunal. Hi haurà una duració d'una hora, i no es permetrà l'ús de diccionari. b) Lectura durant un temps no superior a cinc minuts d'un text escrit en l'idioma en qüestió. Es donaran cinc minuts per preparar la lectura del text.  
En relació amb l'idioma elegit com complementari, l'opositor haurà de realitzar un resum escrit en castellà d'un text escrit en aquell idioma, no superior a cinc pàgines. Per a la seua realització l'opositor disposarà de trenta minuts, i es permetrà l'ús del diccionari.   
Es valorarà de 0 a 10 punts cada part de l'exercici, i s'eliminaran els opositors que no obtinguen un mínim de 10 punts.  
Tercer exercici: consistirà a elaborar un projecte de planificació basat en el temari de aquesta convocatòria. El treball serà exposat davant el tribunal, que podrà inquirir en aquells aspectes que considere oportuns.  
Els aspirants disposaran d'un temps màxim de tres hores per a la realització de l'exercici, i no es permetrà l'ús de cap tipus de bibliografia.  
Es valorarà de 0 a 10 punts, i s'eliminaran els opositors que no obtinguen un mínim de cinc punts.  
Quart exercici: consistirà a resoldre un problema teoricopràctic desglossat en preguntes i basat en el temari que s'indica en aquesta convocatòria.  
Els aspirants disposaran d'un màxim de tres hores per a la realització d'aquest exercici, i podrà utilitzar els textos, llibres i d'altres materials que consideren necessaris, aportats per ells mateixos o dels existents a la biblioteca que oportunament determine el tribunal per a la realització d'aquest exercici. Cada aspirant haurà de realitzar per escrit un resum de la resolució del problema, que exposarà oralment davant el tribunal durant un temps màxim de vint minuts. Els membres del tribunal podran plantejar preguntes al final de l'exposició.  
Aquest exercici es valorarà de 0 a 10 punts, i s'eliminaran els opositors que no obtinguen un mínim de 5 punts.   
En finalitzar cadascun dels exercicis de la fase d'oposició el tribunal farà pública al lloc de celebració d'aquests la llista dels aspirants aprovats amb les puntuacions corresponents.   
2. Fase de concurs: La valoració dels mèrits es farà de la següent manera:  
2.1. Els mèrits dels aspirants pel torn de promoció interna:  
a) Antiguitat. L'antiguitat dels funcionaris del cos i/o escala d'ajudants de Biblioteques, Arxius i Museus que tinguen plaça en propietat a la Universitat de València amb almenys dos anys al cos o escala corresponent es valorarà fins un màxim de 4 punts, de forma que es computarà cada any complet de serveis prestats amb la següent puntuació:   
Llocs de treball d'ajudants de Biblioteca 0,25 punts  
Llocs de treball d'auxiliar de Biblioteca 0,125 punts  
b) Titulacions i diplomes. Les titulacions acadèmiques distints de les requerides per participar en aquesta convocatòria, fins un màxim de 2 punts.  
Doctorat, 2 punts  
Llicenciatura addicional, 1 punt.  
c) Cursos. Els cursos específics de formació i perfeccionament, fins un màxim de 2 punts, tenint-ne en compte la duració i el contingut en relació amb la convocatòria.  
d) Coneixements de valencià. Es valoraran els cursos de valencià segons la següent puntuació:  
Oral: 0,50 punts  
Elemental: 1,00 punt  
Mitjà: 1,50 punts  
Superior: 2,00 punts  
f) Altres mèrits. La valoració total d'aquests mèrits no podrà ser superior a 2 punts. Es tindrà en compte, entre altres coses, els coneixements d'idiomes acreditats documentalment, l'assistència a congressos i jornades relacionats amb les funcions que es compliran, la impartició de classes, la participació com a conferenciant, i tots aquells mèrits que no hagen estat valorats prèviament en cap de les fases del concurs-oposició.  
2.2. La nota final correspondrà a la suma aritmètica de la nota obtinguda en la fase de concurs i l'obtinguda en la fase d'oposició.  
ANNEX II  
Programa  
I. Biblioteconomia.  
1. La Biblioteconomia i la investigació en Biblioteconomia i Documentació.  
2. La formació professional de bibliotecaris i documentalistes en l'actualitat.  
3. Biblioteques nacionals. Concepte i funció.  
4. Biblioteques públiques. Concepte i funció.  
5. Biblioteques especialitzades. Concepte i funció.  
6. Les hemeroteques. Organització i classificació.  
7. Conservació i restauració del fons documental.  
8. La catalogació en un entorn automatitzat. Formats d'intercanvi d'informació bibliogràfica: format MARC. Interconnexió de biblioteques. Normes OSI.  
9. Classificació. Classificacions sistemàtiques i alfabètiques. La CDU.  
10. Els catàlegs. Concepte, classes, fins. Nous suports dels catàlegs en una biblioteca: OPAC'S, CD-ROM.  
11. Cooperació bibliotecària. Sistemes i xarxes: catalogació compartida, préstec interbibliotecari i serveis de consulta.  
12. Automatització de la gestió i serveis bibliotecaris.  
13. Les noves tecnologies en la informació i el seu ús als serveis bibliotecaris: el videotext, el disc òptic i el videodisc.  
II. Biblioteconomia universitària.  
1. Biblioteques universitàries. Concepte i funció.  
2. Les biblioteques universitàries a Espanya.  
3. El Servei d'Informació Bibliogràfica de la Universitat de València.  
4. Planificació, organització espacial i equipament de biblioteques universitàries.  
5. Gestió de la col·lecció bibliogràfica: selecció i adquisició de llibres, publicacions periòdiques i fons especials a les biblioteques universitàries. Criteris per a la seua formació i manteniment.  
6. Gestió de la col·lecció bibliogràfica: procés tècnic de llibres, publicacions periòdiques i fons especials a les biblioteques universitàries. Normalització ISBD, ISSN i ISBN.  
7. Serveis als lectors en una biblioteca universitària: referència i informació bibliogràfica, difusió selectiva de la informació i la formació d'usuaris.  
8. Serveis als lectors en una biblioteca universitària: préstec, préstec interbibliotecari i extensió bibliotecària.  
9. Gestió i administració de biblioteques universitàries: recursos financers i humans.  
10. Gestió i administració de biblioteques universitàries: control i avaluació de serveis.  
11. L'automatització de les biblioteques universitàries a Espanya.  
12. La cooperació bibliotecària: sistemes i xarxes de biblioteques universitàries a Espanya.  
III. Bibliografia.  
1. Definició i objectius de la bibliografia. Evolució històrica de la bibliografia.  
2. Estat actual de la bibliografia al món. Control bibliogràfic universal. Disponibilitat universal de les publicacions.  
3. Bibliografia de bibliografies.  
4. Bibliografies generals.  
5. Bibliografies de matèries especials.  
6. Bibliografies nacionals. Bibliografia espanyola. Bibliografia valenciana.  
7. Bibliografies de manuscrits, incunables i rars.  
8. Bibliografies de publicacions periòdiques.  
9. Bibliografies de publicacions oficials.  
10. Bibliografies comercials.  
11. Fonts d'informació impreses i automatitzades en ciències socials.  
12. Fonts d'informació impreses i automatitzades en humanitats.  
13. Fonts d'informació impreses i automatitzades en ciència i tecnologia.  
14. Fonts d'informació impreses i automatitzades en biomedicina.  
15. Catàlegs de grans biblioteques. Catàlegs col·lectius. Accés a OPAC'S a través d'INTERNET.  
IV. Documentació.  
1. El document primari. El document secundari.  
2. Anàlisi documental. Indexació.  
3. Llenguatges documentals: el Thesaurus. Elements, construcció i manteniment.  
4. Tipus de resums i normes per a la seua elaboració.  
5. La recuperació de la informació. Recerques retrospectives i DSI.  
6. La indústria de la informació: productors, distribuïdors i xarxes de transmissió de dades.  
7. La indústria de la informació a Espanya.  
8. Bibliometria. Normalització. Terminologia.  
9. Accés al document primari. Tècniques de reproducció del document.  
10. Organitzacions internacionals al servei de les biblioteques i centres de documentació: IFLA, FID, ISO.  
V. Història del llibre i de les biblioteques.  
1. El llibre i les biblioteques fins la invenció de la impremta.  
2. Invenció i difusió de la impremta. Els incunables.  
3. El llibre i les biblioteques al segle XVI.  
4. El llibre i les biblioteques al segle XVII.  
5. El llibre i les biblioteques al segle XVIII.  
6. El llibre i les biblioteques al segle XIX.  
7. El llibre i les biblioteques al segle XX.  
8. Il·lustració i enquadernació del llibre.  
9. Origen i evolució de les biblioteques universitàries.  
10. Aparició i desenvolupament de les publicacions periòdiques.  
11. La indústria editorial i el comerç llibrer en l'actualitat.   
12. Problemes històrics del llibre i la lectura a Espanya.  
13. Les biblioteques històriques de la Comunitat Valenciana.  
14. El fons bibliogràfic antic i de reserva de la Biblioteca de la Universitat de València.  
15. El futur del llibre i les biblioteques. Influència de les noves tecnologies.  
VI. Organització administrativa i Dret  
1. La constitució espanyola de 1978.  
2. L'Estat i les comunitats autònomes. L'estatut d'autonomia de la Comunitat Valenciana.  
3. El funcionari públic: concepte, classes, situacions, deures i drets.  
4. El Ministeri d'Educació i Ciència. Les universitats.  
5. La Universitat de València. Estatuts.  
6. El Ministeri de Cultura. La seua estructura en relació amb el llibre i les biblioteques. Organització bibliotecària de la Comunitat Valenciana.  
7. Legislació espanyola sobre patrimoni artístic, bibliogràfic i documental. La Llei de Propietat Intel·lectual.  
ANNEX III  
Tribunal qualificador  
Titular  
President: El rector o persona en qui delegue.  
Vocals: Dos representants de la Universitat designats pel rector d'igual grup de titulació.  
- Un funcionari d'igual grup, elegit sorteig entre el PAS de la Universitat.  
- Un funcionari d'una altra administració pública nomenat pel rector a proposta d'aquella.  
- Un membre de la Comissió de PAS del mateix grup que el de les vacants que s'han de cobrir, designat per la Comissió.  
- Un membre de la Junta de Personal, amb veu i sense vot.  
El més jove dels vocals del tribunal amb veu i vot, elegit entre els que pertanguen a la comunitat universitària, actuarà com a secretari/a.  
Tots els membres del tribunal amb veu i vot hauran de ser del mateix grup que el de les places que ixen a concurs en aquesta convocatòria.  
Igual estructura per al tribunal suplent.  
ANNEX IV  
Oficines Bancàries  
Banco Mapfre - OP carrer del General Elío, 2. 46691 València  
Banco Mapfre - El Grau, carrer de la Reina, 22 46843 València  
Banco Mapfre - Carrer Guillem de Castro, 66 46435 València  
Banco Mapfre - Passeig de l'Albereda, 35 46676 València  
Banco Mapfre - Av. de Blasco Ibáñez, 2 46540 Mislata  
Banco Mapfre - Av. del País Valencià, 106 46532 Torrent  
Banco Mapfre - Carrer de Benicanena, 55 46112 Gandia  
Banco Mapfre - Carrer Magistrat Català, 27 46843 Gandia